b'\n_START_ARTICLE_\nRotiaasta\n_START_PARAGRAPH_\nHiina astroloogias on kaksteist loomam\xc3\xa4rki, millest v\xc3\xa4idetavalt iga\xc3\xbcks m\xc3\xb5jutab ja m\xc3\xa4rgistab \xc3\xbcht kuuaastat ja sellel aastal s\xc3\xbcndinud inimeste iseloomuomadusi._NEWLINE_\xc3\x9che legendi kohaselt p\xc3\xa4rinevad loomanimetused Buddha aegadest, kes nimetas aastad k\xc3\xb5igi kaheteistk\xc3\xbcmne looma j\xc3\xa4rgi, kes tulid temaga h\xc3\xbcvasti j\xc3\xa4tma. Esimene nendest oli rott.\n_START_SECTION_\nIseloom\n_START_PARAGRAPH_\nRotiaastal s\xc3\xbcndinud inimesete iseloomujoonte kohta v\xc3\xa4idetakse, et nad on elava kujutlusv\xc3\xb5imega, sarmikad ja v\xc3\xa4ga lahked oma armsamate vastu. Rotid on agressiivsed, edasip\xc3\xbc\xc3\xbcdlikud, usaldamatud ja ausad. Neil on kalduvus kiiresti \xc3\xa4rrituda ja nad on m\xc3\xb5nikord liigselt kriitilised.  Roti m\xc3\xa4rgi all s\xc3\xbcndinud on just sellised, kellest k\xc3\xb5ik vanemad unistavad. Rott on kindel ja truu s\xc3\xb5ber. Rott on oma kavalusega \xc3\xb5igustatult loomam\xc3\xa4rkidest esimesel kohal. Rott oskab hinnata olukordi ja neile olukordadele vastavalt ka reageerida. Rott on intelligentne, auahne ja teiste poolt hinnatud. Rotile meeldivad v\xc3\xa4ga peod ning ta p\xc3\xbc\xc3\xbcab nendest maksimaalselt osa v\xc3\xb5tta. Rott v\xc3\xb5idab inimeste poolehoidu pidevate komplimentidega. Ehkki Rott tundub pideva seltskonnainimesena, vajab ka tema turvalisust ja kaitset. Rotid on atraktiivsed inimesed, keda \xc3\xbcmbritsevad alati s\xc3\xb5brad. Samas v\xc3\xb5ivad nad olla ka \xc3\xbcksikud uitajad, kes harva leiavad p\xc3\xbcsivaid s\xc3\xb5pru. Tuntud perfektsionistidena, p\xc3\xbc\xc3\xbcavad nad alati v\xc3\xa4ltida h\xc3\xa4bisse sattumist. Nende sundimatus, intelligentsus ja v\xc3\xb5ime n\xc3\xa4ha asju suures plaanis v\xc3\xb5imaldab suhtlemisel firmade ja inimestega n\xc3\xa4ha situatsioone erinevatest vaatevinklitest. Rotid oskavad kinni haarata tekkivatest v\xc3\xb5imalustest ja neid \xc3\xa4ra kasutada, kuid nende ambitsioonikus ja v\xc3\xa4simatus v\xc3\xb5ib neile kaasa tuua liiga palju kohustusi. Kuid \xc3\xa4rge laske ennast petta \xe2\x80\x93 hoolimata leidlikkusest ja p\xc3\xbchendumisest \xc3\xa4ris on Rotid kirglikud ning s\xc3\xbcgavate tunnetega armastajad.\n_START_SECTION_\nArmastus\n_START_PARAGRAPH_\nRott on kirglik ja ei karda kunagi oma s\xc3\xbcgavamaid tundeid avaldada, kuid samas vajab ta t\xc3\xa4ielikku hoolitsust v\xc3\xb5i muidu muutub Roti jaoks armastus vastumeelseks. Rott armastab elu nautida.\n_START_SECTION_\nKarj\xc3\xa4\xc3\xa4r\n_START_PARAGRAPH_\nRott on energiline ja mitmek\xc3\xbclgne ning on seotud pidevalt paljude asjadega. Tavaliselt leiab Rott alati \xc3\xb5ige tee probleemide lahendamisel ja samas on Rott v\xc3\xa4ga hea taktik ja juht. Rotil on piisavalt ettekujutlusv\xc3\xb5imet ja tarkust, mille abil ta liigub edukalt edasi nii \xc3\xa4rimaailmas kui ka poliitikas.\n_START_SECTION_\nElukutsed, mis sobivad Rotile\n_START_PARAGRAPH_\nKirjanik, n\xc3\xa4itleja, jurist, poliitik, v\xc3\xb5idus\xc3\xb5itja, insener, ettev\xc3\xb5tja, uurija, juhataja.\n_START_SECTION_\nTuntud Rotte maailmas\n_START_PARAGRAPH_\nWilliam Shakespeare, Amadeus Mozart, Gene Kelly, Winston Churchill, George Washington, Richard Nixon, Prints Charles, Julia Child, Louis Armstrong, Prints Andrew, Andrew Lloyd-Webber, Kathleen Battle.'